open-index/open-wikipedia-markdown huggingface dataset:
שוק מוסדי (שיווק)

בשיווק של סחורות ושירותים, **שוק מוסדי** מורכב מבתי ספר, בתי חולים, מוסדות סיעוד ובית אבות, בתי כלא ומוסדות אחרים המספקים סחורות ושירותים לבני האדם שבהשגחתם.

רבים מארגונים אלה מאופיינים בתקציבים נמוכים ובציבור לקוחות "שבוי". לדוגמה, בתי החולים צריכים להחליט מהי איכות המזון שירכשו בשביל חוליהם. יעד הקנייה אינו רווח, שכן האוכל מסופק לחולים כחלק מהשרות הכולל. כמו כן, צמצום עלויות עד למינימום האפשרי אינו היעד היחידי, מזון מאיכות ירודה עלול לגרום לחולים להתלונן ולפגום במוניטין של בית החולים. סוכן הרכש של בית החולים צריך לחפש ספקי מזון למוסדות שאיכותם עונה או עולה על דרישות תקן מזערי כלשהו ושמחיריהם נמוכים.

למעשה, ספקי מזון רבים מקימים חטיבה נפרדת למכירות לקניינים מוסדיים בגלל צורכי הקנייה והמאפיינים המייחדים את הקניינים האלה. כך למשל, חברת היינץ מייצרת, אורזת ומתמחרת באופן שונה את הקטשופ מתוצרתה כך שיענה על דרישותיהם השונות של בתי חולים, של מכללות ושל בתי כלא. בנוסף, חברות המחלבה השונות כגון שטראוס גרופ, תנובה וטרה מייצרות גבינות ומעדנים באריזות מוסדיות הלא ניתנים למכירה בשווקים האחרים.

הארגונים הממשלתיים ברוב המדינות הם קונים גדולים של סחורות ושירותים. בדרך כלל מחייבים הארגונים הממשלתיים את הספקים להגיש הצעות למכרזים, ועל פי רוב הם מעניקים את החוזה למציע ההצעה הזולה ביותר. במקרים מסוימים הגוף הממשלתי עשוי להתחשב באיכותו העדיפה של הספק או במוניטין שלו לעמידה במועדי סיום פרויקט.

יתר על כן, ממשלות נוהגות לקנות על בסיס חוזים שסוכמו במשא ומתן, בעיקר כשמדובר בפרויקטים מורכבים הכרוכים בעלויות מחקר ופיתוח גבוהות, בסיכונים כבדים ובמקרים של תחרות מועטה. ארגונים ממשלתיים נוטים להעדיף ספקים מקומיים מספקים זרים. 

מאחר שהחלטות ההוצאה של גופים ממשלתיים כפופות לביקורת ציבורית, הם דורשים מן הספקים עבודת ניירת ניכרת, ואלה מרבים להתלונן על ניירת מוגזמת, על ביורוקרטיה, על תקנות, על עיכובים בקבלת ההחלטות ועל שינויים תכופים בכוח האדם במחלקות הרכש.

רוב הממשלות מספקות לספקים המתמודדים מדריכים מפורטים המתארים את אופן המכירה לממשלה. על הספקים להיות בקיאים ברזי המערכת ולמצוא דרכים לקיצור הסחבת.

מדיניות הרכש בשוק המוסדי שמה דגש במחיר, ובכך הניעה את הספקים להשקיע מאמץ ניכר בהוזלת מחיריהם. כאשר מאפייני המוצר מפורטים בקפידה, אין בבידול מוצרים משום גורם שיווקי. כמו כן, לפרסום אין השפעה רבה על זכייה במכרזים.

ישנן חברות שהוקמו על ידי מחלקות מיוחדות לשיווק לממשלה. חברות אלה צופות מראש את צורכי הממשל ואת מיזמיו, נוטלות חלק מפרטי המוצר, אוספות מודיעין תחרותי, מכינות הצעות ביסודיות ומפיקות תקשורות קולעות יותר לתיאור המוניטין שלהן ולחיזוקו. 

השוק המוסדי מאופיין בדרך כלל במספר קטן יותר של קונים משמעותיים יותר. ככל שגובר תיחכומם של הקניינים העסקיים, כך על המשווקים העסקיים להשביח את יכולותיהם השיווקיות.

## קישורים חיצוניים
*דוגמה להצעת מכרז ממשלתי

קטגוריה:שיווק
ברירת מחדל

בתפעול של תוכנה ושל ציוד אלקטרוני, **ברירת מחדל** היא הפעולה הננקטת על ידי התוכנה או המכשיר כאשר לא ננקטה כל פעולה, בהקשר מסוים, על ידי המשתמש. מטרתה של ברירת המחדל לעשות את התפעול פשוט יותר, ולכן לברירת המחדל נבחרת האפשרות הקולעת לטעמם של מרבית המשתמשים. 

קביעת ברירת המחדל נעשית בשלבים אחדים:
* ברירת מחדל כללית נקבעת בעת עיצובו של המכשיר. 
* ברירת מחדל לקבוצה מסוימת של משתמשים (קסטומיזציה) נעשית בעת ייצורו או אספקתו של המכשיר המיועד לקבוצה זו.
:דוגמה: יצרן של מכונות גילוח יקבע את המתח שאליו מכוונת המכונה ל-220 וולט כאשר מדובר במשלוח שמיועד לאירופה, ול-110 וולט כאשר מדובר במשלוח שמיועד לארצות הברית.
* ברירת מחדל אישית, למשתמש מסוים (פרסונליזציה) נקבעת על ידי המשתמש בעת שהוא מקבל לידיו את התוכנה או המכשיר. 

כל שלושת השלבים הללו נמצאים, למשל, במימושה של ויקיפדיה. ישנה ברירת מחדל כללית הנקבעת על ידי מפתחי מדיה-ויקי, תוכנת התשתית המשמשת את ויקיפדיה, וברירת מחדל זו רלוונטית לכל הוויקיפדיות, בכל השפות. בעת הקמתה של ויקיפדיה לשפה מסוימת, נקבעת ברירת המחדל לשפה זו, והיא משותפת לכל משתמשי אותה ויקיפדיה. לבסוף, כל משתמש ספציפי יכול לקבוע את ברירת המחדל שתוצג לו, באמצעות שירות "ההעדפות שלי". 

## ברירת מחדל בתוכנה
השימוש בברירת מחדל ניכר במיוחד במסכי קלט, כלומר מסכים שבהם המשתמש מזין נתונים כלשהם למחשב. חלק מהשדות במסכים אלה הם שדות חובה, שהמשתמש חייב לתת להם תוכן, שדות אחרים הם שדות אופציונליים, שבהם המשתמש רשאי לתת תוכן, אך אם לא עשה זאת יישארו ריקים, ובחלק מהשדות מוצגת ברירת מחדל, שהתוכנה תתייחס אליה כאילו דווחה על ידי המשתמש אם זה לא טרח לשנות את תוכן השדה. ההחלטה לאיזה קטגוריה לשייך כל שדה היא של מנתח מערכות מידע המאפיין את התוכנה. 

דוגמה: בטופס הרשמה לאירוע מסוים, שם המשפחה והשם הפרטי הם שדות חובה, מקצוע הוא שדה אופציונלי, וארץ הלידה, בטופס המוצג לתושבי ישראל, תהיה "ישראל", מתוך הנחה שזו ארץ הלידה של מרבית הנרשמים. 

השימוש בברירת מחדל עלול לעיתים לגרום לקלט שגוי, במיוחד כאשר מתבצע שימוש חוזר ונשנה במסך קלט מסוים על ידי אותו אדם. בדוגמה הנ"ל של טופס הרשמה לאירוע, ייתכן כי אדם הרוצה להירשם לאירוע אינו ממלא את הטופס בעצמו, אלא מתקשר טלפונית למרכז הרשמה, שבו נמצא נציג שירות הממלא עבורו את הטופס. נציג השירות עלול, מתוך הרגל, להימנע מלשנות את ברירת המחדל - "ישראל", כאשר הוא ממלא טופס עבור אדם שנולד במדינה אחרת. בגלל סכנה זו, מאפייני מערכות מידע נוטים להשתמש בברירות מחדל כאשר שינוי ידני של ברירת המחדל גורר התנהגות מיוחדת. למשל, בהמשך לדוגמה הנ"ל של טופס הרשמה לאירוע, נניח שקיים בטופס שדה נוסף: עיר הלידה. בטופס כזה אפשר בביטחה לקבוע ברירת מחדל "ישראל", מכיוון שאדם שנולד בעיר לונדון שבאנגליה, יהיה חייב לשנות את ברירת המחדל ל"אנגליה", מכיוון שהעיר "לונדון" לא תופיע ברשימת הבחירה של השדה עיר הלידה כאשר ארץ הלידה היא "ישראל".

## ברירת מחדל בשפות תכנות
שפות תכנות רבות כוללות מגוון ברירות מחדל, הבאות לקצר את כתיבתה של התוכנית. שפות תכנות נבדלות זו מזו בברירות המחדל שלהן, ובפרט בגישתן הבסיסית לנושא זה: יש שאינן כוללות כלל ברירות מחדל, ויש הכוללות ברירות מחדל רבות. שפות תכנות מסוימות, למשל, דורשות הגדרה מלאה של כל משתנה, ואילו אחרות מכילות ברירות מחדל, כך שמשתנה שלא הוגדר, או שהוגדר חלקית, יקבל מאפייני ברירת מחדל נאותים.

## קישורים חיצוניים

קטגוריה:הנדסת תוכנה
קטגוריה:הנדסת אנוש
דיר פצצות

**דיר פצצות** (בראשי תיבות: **דפ"ץ**) הוא מקום המיועד לאחסון פצצות בתוך בסיס טיסה מבצעי. מטבע לשון זה נוצר בצה"ל בראשית דרכו.

להבדיל מבונקר פצצות בעל המיגון הגבוה אך המאופיין בזמינות מוגבלת, ומערום פצצות פתוח בעל הנגישות הגבוהה אך היעדר המיגון, דיר הפצצות משלב בין ההגנה הסביבתית הנדרשת (על מנת למנוע מפיצוץ לפגוע במטוסים ואדם) לבין גישה מהירה ונוחה לפצצות בזמן מלחמה.

כתוצאה מכך, במרבית המקרים דפ"ץ יהיה ממוגן רק בצדדים, בעזרת בטון מזוין וערימות חול, ואילו מלמעלה יהיה רק מחסה שמש פשוט.

דפ"ץ ימוקם לרוב במרחק מכלי הטיס ואנשים, למעט במקרה של דפ"ץ הצמוד לדיר תת-קרקעי. כמות חומר הנפץ הכוללת המותרת לאחסון בתוך כל דפ"ץ תלויה במיקומו ובעוצמת הספיגה של קירותיו (ככל שמיקום הדפ"ץ קרוב יותר לכלי טיס, כך מותר לאחסן בו פחות).


קובץ:Dirpgaz-10-DONDI.jpg| דירי הפצצות של חיל האוויר המלכותי הבריטי ממערב לקיבוץ בארי
קובץ:Dirpgaz-9-DONDI.jpg| דירי הפצצות של חיל האוויר המלכותי הבריטי ממערב לקיבוץ בארי
קובץ:Beeri-805.jpg|דירי הפצצות של חיל האוויר המלכותי הבריטי ממערב לקיבוץ בארי


## קישורים חיצוניים

קטגוריה:פצצות
קטגוריה:טיפוסי מבנים
קטגוריה:חיל האוויר הישראלי
צ'ק איירליינס

[שמאל|ממוזער|250px|ATR 42 של החברה בצביעת [סקאיי טים]]
[שמאל|ממוזער|250px|[איירבוס A320 של החברה בצביעה הישנה]]
[שמאל|ממוזער|250px|[ATR 42|ATR 42-500 של צ'ק איירליינס]]
[שמאל|ממוזער|250px|[איירבוס A330|איירבוס A330-300]]
**צ'ק איירליינס** (בצ'כית: **ČSA České aerolinie**, אנגלית: **CSA Czech Airlines**), או **נתיבי אוויר צ'כיים**, הייתה חברת התעופה הלאומית של צ'כיה ובסיסה היה בנמל התעופה הבינלאומי פראג - רוזינֵה (Ruzyně). עד לפירוק צ'כוסלובקיה שימשה החברה כחברת התעופה הלאומית של מדינה זו.

## תולדות החברה
החברה נוסדה על ידי ממשלת צ'כוסלובקיה ב-6 באוקטובר 1923 בשם ČSA Ceskoslovenské Státní Aerolinie, וקיימה את טיסתה הראשונה 23 ימים לאחר מכן מפראג לברטיסלאבה. החברה הפעילה טיסות פנים בלבד עד 1930, מועד בו קיימה את טיסתה הבינלאומית הראשונה מפראג לברטיסלאבה, ומשם לזגרב, יוגוסלביה. הפיכתה של צ'כוסלובקיה למדינה קומוניסטית ב-1948 הביאה להשעיית חלק מקווי הטיסה ליעדים מערביים ולהחלפת צי המטוסים במטוסים מתוצרת סובייטית. ב-1957 קבלה החברה את מטוס הטופולב TU-104A הראשון שלה, ובכך הייתה החברה לאחת הראשונות שהפעילו מטוסי נוסעים מונעים בכוח הסילון. קו התעופה להוואנה, קובה אשר הופעל בשותפות קוד עם קובאנה דה אוויאסיון הקובנית ב-1962, היה הקו הטרנס-אטלנטי הראשון של החברה, ובשנים שלאחר מכן החלה החברה לטוס גם לניו יורק ולמונטריאול. בשנות התשעים הוחלפו כל מטוסי החברה למטוסים מתוצרת מערבית, וב-1995, לאחר פירוק צ'כוסלובקיה, אימצה החברה את שמה הנוכחי. בשנת 2001 הצטרפה החברה לברית חברות התעופה סקאיי טים.

החל משנת 2017 הייתה חברת טרוול סרוויס למחזיקת המניות העיקרית בחברה.

## תאונות ואירועים
* 28 במרץ 1961 - מטוס החברה מדגם איליושין IL-18V המריא משדה התעופה של פראג בדרכו לציריך, רבאט, דקר, קונקרי ובמקו. המטוס התפרק באוויר לאחר שהחל בהנמכה מהירה והתרסק על הקרקע 18 ק"מ צפונית מזרחית לנירנברג, גרמניה. כל 52 הנוסעים ואנשי הצוות נספו. הסיבה המדויקת לתאונה איננה ידועה ואף לא ברור אם כניסתו של המטוס למצב של הנמכה מהירה הייתה מכוונת או לא.
* 12 ביולי 1961 - מטוס החברה מדגם איליושין IL-18V בטיסה מפראג לרבאט נאלץ לסטות ממסלולו לקזבלנקה בשל תנאי מזג האוויר. לאחר ניסיון נחיתה לא מוצלח בשדה התעופה אנפה בקזבלנקה, טיפס המטוס שוב לגובה של 1,300 רגל וביקש לנחות בנואסר, אך התרסק בגישה לנחיתה בשדה תעופה זה 13 ק"מ לפני תחילת המסלול. כל 72 הנוסעים ואנשי הצוות במטוס נספו. הסיבה המדויקת לתאונה לא נתגלתה, אך האפשרות כי זו נגרמה בשל תנאי מזג האוויר הקשים והראות הלקויה בגובה הקרקע נחשבת לסבירה ביותר.
* ב-20 באוגוסט 1975 התרסק מטוס החברה מדגם איליושין IL-62 בעת הגישה לנחיתה בשדה התעופה הבינלאומי בדמשק. בתאונה שנחשבת לאסון האווירי הקשה בתולדות סוריה, מצאו את מותם 126 מתוך 128 הנוסעים ואנשי הצוות שהיו על סיפון המטוס.
* ב-28 ביולי 1976 התרסק מטוס החברה מדגם איליושין IL-18V בעת גישה לנחיתה בשדה התעופה בברטיסלאבה. המטוס פגע במימיו של אגם סמוך והתרסק. ארבעה מ-79 הנוסעים ואנשי הצוות חולצו מהריסות המטוס בחיים, אך שניים מהם מתו לאחר מכן.

## צי המטוסים
צי המטוסים של החברה, נכון לנובמבר 2018:

## פעילות החברה בישראל
החברה מפעילה בין 2–3 טיסות יומיות בקו בין נמל התעופה פראג רוזינה לנמל התעופה בן-גוריון. הטיסות מבוצעות בידי חברת סמארטווינגס.

## קישורים חיצוניים

* 

 מדיה וקבצים בנושא נתיבי אוויר צ'כיים, באתר Airliners.net

## הערות שוליים

קטגוריה:חברות צ'כיות
קטגוריה:חברות תעופה לאומיות
קטגוריה:צ'כיה: תעופה
קטגוריה:סקאיי טים
קטגוריה:אירופה: חברות תעופה
רכטר

**רכטר** (Rechter) הוא שם משפחה אשכנזי ממקור גרמני ומשמעותו שופט או דיין

## הערות שוליים

קטגוריה:שמות משפחה אשכנזיים
קטגוריה:שמות משפחה לפי עיסוק
Hammerheart

**Hammerheart** (מילולית: לב מפטיש) הוא אלבום האולפן החמישי של להקת בת'ורי.
## הפקה
האלבום ממשיך את התפנית המוזיקלית שהחלה באלבום הקודם של בת'ורי *Blood Fire Death*, מעבר מבלאק מטאל למה שיקרא בהמשך ויקינג מטאל והוא בעצם אלבום הוויקינג מטאל הראשון, נחשב לאלבום אבן דרך בז'אנר הוויקינג מטאל ואף בז'אנר הכללי יותר, הפולק מטאל.

כמו כל אלבומיה של בת'ורי, האלבום מתאפיין בסאונד קלוקל ולא איכותי במיוחד מה שלא מפריע לו לספק כמה מהשירים הגדולים והמפורסמים של בת'ורי, שירים שזכו לגרסאות כיסוי של להקות מטאל רבות.

השיר הבולט באלבום הוא *"One Rode To Asa Bay"* שעוסק מבחינה לירית בהגעתו של מיסיונר נוצרי שמביא עמו את בשורת הנצרות לארצות הצפון תוך כדי כפייתה על התושבים המקומיים.
מבחינת מוזיקלית, השיר מנוגן בקצב בינוני ולאורך כל אורכו ישנן גיטרות אקוסטיות שמלוות בדיסטורשן.
One Rode To Asa Bay הוא השיר היחיד של בת'ורי שהוקלט לו וידאו קליפ שמלווה אותו, הווידאו קליפ הופיע בתוכנית המטאל של ה־MTV, ה־*Headbangers Ball*.

שיר מפורסם נוסף הוא *"Song To Hall Up High"* שהוא בעצם בלדת הלל אקוסטית לאל הראשי בפנתיאון האלים הנורדים - אודין.

עטיפת האלבום היא תצלום של ציורו של הצייר מהתקופה הוויקטוריאנית, פרנק דיקסי, והיא נלקחה מהגלריה לאמנות של העיר מנצ'סטר באנגליה.

## רשימת שירים
* המוזיקה והליריקה של השירים נכתבו כולם על ידי קוורת'ון




## מבצעים
* קוורת'ון - גיטרה, שירה, מילים והלחנה.
* Kothaar - באס
* Vvornth - תופים.
* הופק על ידי קוורת'ון ובוס פורסברג.

## קישורים חיצוניים

קטגוריה:אלבומי באת'ורי
קטגוריה:אלבומים באנגלית
עדיאל אמוראי

**עדיאל ("עדי") אמוראי** (17 בפברואר 1934 – 29 בספטמבר 2025) היה פוליטיקאי ישראלי, כיהן כחבר הכנסת מטעם המערך.

## ביוגרפיה
עדי אמוראי נולד ברחובות. אביו, יעקב אמוראי, מורה וסופר, היה נשיא הסתדרות המורים הרביעי. לאחר שמשפחתו עברה לתל אביב, למד בתיכון עירוני א'. לאחר הצבא למד כלכלה, יחסים בין-לאומיים ומנהל ציבורי באוניברסיטה העברית בירושלים.

בשנת 1969 נבחר לראשונה ל וכיהן בה כחבר הכנסת מטעם המערך הראשון מטעם חטיבת אחדות העבודה. בממשלות ישראל ה-21 וה-22 כיהן כסגן שר האוצר. כמו כן, היה חבר בוועדת הכספים, ועדת המשנה לתקציב הביטחון ובוועדת הכלכלה והוועדה לענייני ביקורת המדינה. בספטמבר 1985 התקבל בביתו של המנהיג החרדי הרב שך בשליחותו של ראש ממשלת ישראל שמעון פרס, שרצה את תמיכתו של הרב שך ביוזמת פירוק ממשלת האחדות והקמת ממשלה צרה בראשותו. עוד קודם לכן ביקר אצל הרב שך ביוני אותה השנה, וזה הביע תמיכה ב.

ב-1 בנובמבר 1988 פרש אמוראי מהכנסת והוחלף באורי סבג.

## פעילות ציבורית
* פעיל בתנועת המחנות העולים.
* פעיל במפלגת אחדות העבודה - פועלי ציון.
* מנהל הלשכה של שר הפנים ודובר המשרד.
* יו"ר המועצה הישראלית לחילופי צעירים ונוער 1973–1984.
* יו"ר מועצת תנועות הנוער 1972–1984.
* יו"ר הדירקטוריון ומנכ"ל של חברת "נכסים מ.י." לטיפול במניות הבנקים 1988–1991.
* מנכ"ל הרשות לשיתוף פעולה תעשייתי (הרשפ"ת) 1992.
* יו"ר דירקטוריון חברת החשמל הישראלית 1992–1995.
* כחבר ועדת הכספים של הכנסת פעל להקמת קרן הקולנוע לעידוד סרטי איכות ישראלים.
* חבר הנהלת הקרן החדשה לקולנוע וטלוויזיה.
* חבר הנהלת המועצה הציבורית של נאמני בית החולים שניידר.
* יו"ר המועצה הציבורית של התזמורת הפילהרמונית הישראלית החל מראשית שנות ה-2000 ועד למותו.
* יו"ר ועדת ההשקעות של אי.בי.אי. גמל בע"מ.

## קישורים חיצוניים

* 
* 

## הערות שוליים

קטגוריה:בוגרי האוניברסיטה העברית בירושלים
קטגוריה:דירקטורים ישראלים
קטגוריה:חברי הכנסת מטעם המערך עבודה-מפ"ם
קטגוריה:מנכ"לי חברות ממשלתיות בישראל
קטגוריה:יו"ר חברת החשמל
קטגוריה:חברי הכנסת השביעית
קטגוריה:חברי הכנסת השמינית
קטגוריה:חברי הכנסת התשיעית
קטגוריה:חברי הכנסת העשירית
קטגוריה:חברי הכנסת האחת עשרה
קטגוריה:בוגרי תיכון עירוני א' (תל אביב)
קטגוריה:בוגרי המחנות העולים
קטגוריה:ישראלים שנולדו ב-1934
קטגוריה:ישראלים שנפטרו ב-2025

קטגוריה:אישים הקבורים בבית קברות אלטרנטיבי בגבעת ברנר
שליח שנת שירות

**תוכנית שנת השירות של הסוכנות היהודית** היא תוכנית בה נשלחים נציגי שנת שירות, לשנה של התנדבות בקהילות יהודיות בתפוצות. המיזם החל בשותפות 2000 של אזור עפולה גלבוע עם אגד הקהילות בדרום ניו אינגלנד ובעיקר בקונטיקט. התוכנית החלה בקיץ 1999 בו נשלחו שני שליחים ראשונים לווסטפורט שבקונטיקט ארצות הברית. התוכנית גדלה וצומחת, ובשנת 2022 יצאו 188 שליחי שנת שירות לקהילות ברחבי העולם.
ממוזער|קבוצת השליחים שנבחרו לשנת שירות בטורונטו בשנים 2019–2020|250px

## מטרות התוכנית
מטרת העל של התוכנית היא חיזוק הזהות היהודית של צעירים יהודים בתפוצות והטמעת הקשר לישראל כחלק מזהות זאת. על מנת לממש מטרה זו, יוצרים השליחים קשרים בלתי פורמליים ומפעילים תוכניות חינוך במוסדות בתוך כל קהילה - כדוגמת בתי כנסת, בתי ספר, תנועות הנוער. התוכנית חושפת למעשה את הקהילה היהודית לישראל, דרך עיני בני נוער בגיל טרום צבא.

השליחים יחזרו לארץ עם הכרות מעמיקה של הקהילות היהדות מחוץ לישראל והשוני בחיים היהודים של יהודי ישראל ויהודי התפוצות. השליחים יכירו זרמים שונים ביהדות כמו היהדות הרפורמית, היהדות הקונסרבטיבית, רקונסטרוקטיביסטים, וכשיחזרו לישראל, יוכלו לחשוף ישראליים אחרים לזרמי יהדות אלו.

## פעילות בשנת שירות
פעילות השליחים מגוונת ומשתנה בהתאם לאזור השליחות אליו הם נשלחים. בדרך כלל, יעבדו השליחים בבקרים בבתי ספר יומיים יהודיים בהעברת תוכני ישראל, ציונות ועברית. אחר הצהריים יעבדו השליחים בבתי ספר משלימים (Supplementary School). בנוסף לכך יעבדו השליחים בבתי הספר של יום ראשון ובתנועות הנוער הציוניות. בדרך כלל, יהיה השליח חבר בבית כנסת בו יעביר תכנים לכלל חברי הקהילה: גיל הזהב, בוגרים, ילדים וגיל הרך בנושאי ישראל ועברית.

## מגורים
המגורים במהלך שנת השירות מתחלקים לשני סוגי מגורים:

#### משפחות מארחות
השליחים לצפון אמריקה (ארה״ב, מקסיקו, קנדה) גרים אצל משפחות מארחות מהקהילה בה הם עובדים לתקופות המשתנות בין אזורי השליחות (בממוצע חמישה חודשים). האירוח במשפחות המארחות יוצר רובד נוסף לתוכנית ומקשר משפחות רבות בתפוצות לישראל בצורה אישית ומעמיקה.

#### קומונות ודירות
בשאר קהילות העולם (רוב העולם) גרים הש״שינים בקומונות ודירות משותפות. מקומונות גדולות, למשל בלונדון (10 ש״שינים) ועד דירות, למשל בארגנטינה (2 ש״שינים). הדירות והקומונות ישרתו את השליחים למהלך כל שנת השירות. מטרת הקומונות והדירות היא ליצור חיבור משמעותי בין השליחים וליצור זוג או קבוצה חזקה.

## הקהילות היהודיות המשתתפות בתוכנית
עד קיץ 2022, יצאו השליחים לקהילות הבאות:
* אירופה - לונדון, מנצ'סטר, פריז, בודפשט, בלגיה, ז'נבה, מדריד
* קנדה - טורונטו, מונטריאול
* ארצות הברית - בולטימור, סינסינטי, פלורידה, פיטסבורג, קליבלנד, רוצ'סטר, לאס וגאס, דנוור, שיקגו, מטרו ווסט (ניו ג'רזי), מילווקי, סנט לואיס, אטלנטה, סן פרנסיסקו, לוס אנג'לס, דטרויט, סן דייגו, סיאטל, וושינגטון די סי, אינדיאנפוליס, לונג איילנד, וסטצ'סטר
* דרום אפריקה - יוהנסבורג
* אמריקה הלטינית - מקסיקו, פרגוואי, אורוגוואי, ארגנטינה

## ראו גם
*שנת שירות
*הסוכנות היהודית

קטגוריה:ארגונים ציוניים
קטגוריה:גיוס לצה"ל
קטגוריה:מפעלי הסוכנות היהודית
קטגוריה:שליחי הסוכנות היהודית
ארנסט האפל

**ארנסט פרנץ הרמן האפל** (בגרמנית: **Ernst Franz Hermann Happel**; 29 בנובמבר 1925 - 14 בנובמבר 1992) היה כדורגלן ומאמן אוסטרי.

## קריירה
לזכותו של האפל 51 הופעות בינלאומיות במדי נבחרת אוסטריה, בהן היה גם שותף לזכייה במקום ה-3 במהלך מונדיאל 1954 בשווייץ. במהלך קריירת המועדונים שלו האפל שיחק במשך 14 שנים (1943–1954) במדי ראפיד וינה, ובין 1956 ל-1959. במהלך משחקיו עבור ראפיד וינה הקבוצה זכתה 7 פעמים באליפות הבונדסליגה האוסטרית. בין שתי הקדנציות שלו בראפיד הוא שיחק במדי ראסינג פריז מצרפת.

לאחר פרישתו ממשחק פעיל, האפל עסק באימון כדורגל. המועדון הראשון בו הוא אימן היה דן האג מליגת העל ההולנדית, והוא הוביל אותו לזכייה בגביע ההולנדי בשנת 1968. לאחר שסיים לאמן את דן האג הוא עבר לאמן את פיינורד, איתה הוא זכה באליפות הולנד ב-1971, בגביע אירופה לאלופות ובגביע הביניבשתי ב-1970.

האפל אימן את נבחרת הולנד כאשר זו שיחקה במונדיאל 1978 שנערך בארגנטינה. הולנד העפילה לגמר, אך הפסידה בו לנבחרת ארגנטינה בתוצאה 1 - 3. האפל נודע כאדם שממעט במילים ולא מתדרך את שחקניו במשך זמן רב לפני המשחק.

בנוסף, האפל אימן גם את סביליה, קלאב ברוז' (זכה איתה באליפות ליגת העל הבלגית כמה פעמים) והמבורג (1981–1987) עמה זכה באליפות הבונדסליגה ב-1982 ו-1983 ובגביע הגרמני ב-1987. האפל הוביל את המבורג לזכייה בגביע האלופות בשנת 1983 ובכך היה לאחד מששת המאמנים היחידים בתולדות המפעל שזוכים בתואר עם שתי קבוצות שונות. המאמנים הנוספים שעשו זאת הם אוטמאר היצפלד, ז'וזה מוריניו, קרלו אנצ'לוטי, פפ גווארדיולה ויופ היינקס.

האפל חזר לאוסטריה ב-1987 והחל לאמן את קבוצת סברוסקי טירול, אותה הוביל לאליפות ב-1989 וב-1990. ב-1992 החל לאמן את נבחרת אוסטריה. זמן קצר לפני פטירתו הדריך את הנבחרת בניצחונה הביתי על נבחרת ישראל 5:2.

לאחר מותו של האפל ב-1992 ממחלת הסרטן שונה שמו של אצטדיון פראטר, אצטדיון הכדורגל הגדול ביותר באוסטריה, לאצטדיון ארנסט האפל.

## קישורים חיצוניים

* 

קטגוריה:כדורגלנים אוסטרים
קטגוריה:מגני כדורגל אוסטרים
קטגוריה:כדורגלני ראפיד וינה
קטגוריה:כדורגלני ראסינג פריז
קטגוריה:וינה: כדורגלנים
קטגוריה:כדורגלני מונדיאל 1954
קטגוריה:כדורגלני מונדיאל 1958
קטגוריה:מאמני כדורגל אוסטרים
קטגוריה:מאמני נבחרת הולנד בכדורגל
קטגוריה:מאמני נבחרת אוסטריה בכדורגל
קטגוריה:מאמני דן האג
קטגוריה:מאמני פיינורד
קטגוריה:מאמני סביליה
קטגוריה:מאמני קלאב ברוז'
קטגוריה:מאמני סטנדרד לייז'
קטגוריה:מאמני המבורג
קטגוריה:מאמני מונדיאל 1978
קטגוריה:זוכי פרס מאמן השנה באירופה
קטגוריה:כדורגלני נבחרת אוסטריה
קטגוריה:ספורטאים זרים בצרפת
קטגוריה:אוסטרים שנולדו ב-1925
קטגוריה:אוסטרים שנפטרו ב-1992
קווסט

**קְוֵוסְט** הוא התעתיק העברי למילה **Quest** באנגלית שפירושה "מסע", "חיפוש" ו"חקירה".

## הערות שוליים
ז' בשבט

על פי הלוח העברי הקבוע, פרשת בר המצוה של ילד שנולד בז' שבט היא ברוב השנים פרשת בשלח. אבל אם בר המצוה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצוה היא פרשת בא.

## חגים ומועדים

## אירועים היסטוריים
* ה'תש"ד – מפקדת האצ"ל מכריזה על מרד נגד השלטון הבריטי
* ה'תשכ"ח – הוקמה ההתנחלות מחולה, היישוב הראשון בבקעת הירדן
* ה'תשמ"א – חבר הכנסת חמאד אבו רביעה נרצח בשל סרובו לקיים הסכם רוטציה
* ה'תשנ"ו – עיתון מעריב חושף את פרשת השמדת מנות הדם של עולי אתיופיה
* ה'תשנ"ז – החתימה על הסכם חברון

## נולדו
* ה'תרמ"ו – חנה שפיצר, מייסדת ומנהלת ת"ת לבנות א' בירושלים. מנהלת, מורה, מחנכת ואשת חינוך (נפטרה ב-ה'תשט"ו)
* ה'תרס"ו – זרח ורהפטיג, פוליטיקאי ומשפטן ישראלי (נפטר ב-ה'תשס"ג)
* ה'תרצ"ה – הרב דניאל פריש, רב, מקובל, מראשי ישיבת אנשי מעמד ללימוד תורת הנסתר, ור"מ בישיבת המקובלים שער השמים (נפטר בי"ד בשבט תשס"ה)
* ה'תשמ"ד – אושרי כהן, שחקן ישראלי

## נפטרו
* ה'תרנ"ז – רבי ירוחם יהודה ליב פרלמן, ה'גדול ממינסק'
* ה'תקע"ד – רבי דוד בידרמן, האדמו"ר מלעלוב (נולד ב-ה'תק"ו)
* ה'תר"צ – האדמו"ר רבי נתן דוד רבינוביץ מפארציווא
* ה'תשכ"ז – רבי מרדכי דוד לוין ראש ישיבת עץ חיים בירושלים, ומחבר סדרת ספרי "דרכי דוד" על הש"ס (נולד ב-התרל"ט)
----

* ו' בשבט – ח' בשבט
* שבט

ה07
י07
זאזה פאצ'וליה

**זאור "זאזה" פאצ'וליה** (גאורגית: **ზაზა ფაჩულია**; נולד ב-10 בפברואר 1984 בטביליסי, גאורגיה) הוא כדורסלן עבר גאורגי, ששיחק בעמדת הסנטר. לאורך 16 עונותיו בליגת ה-NBA רשם ממוצעים כוללים של 6.8 נקודות, 5.8 ריבאונדים ו-1.3 אסיסטים למשחק.

## קריירה
### באירופה
פאצ'וליה התבלט ככדורסלן כבר מגיל צעיר. גובהו של פאצ'וליה בגיל 13 היה כ-2.08 מטרים. הוא נצפה וגויס על ידי קבוצת הכדורסל המקצוענית מטורקיה אולקרספור כשהיה רק נער מתבגר בשנת 2000. הוא צורף לסגל נבחרת גאורגיה בגיל צעיר יחסית, והוביל אותה מעמדת הסנטר לניצחונות על יריבות מזרח אירופאיות כמו בלארוס ובולגריה. ההצלחה בנבחרת הובילה אותו להפוך אחד הכדורסלנים האהודים ביותר בקרב קהל הכדורסל הגאורגי.

### ב-NBA
אחרי הצלחה במדי אולקר הטורקית, נבחר פאצ'וליה על ידי אורלנדו מג'יק בבחירה ה-42 בדראפט ה-NBA 2003 ושיחק במדיה בעונת 2003/2004. לאחר עונה זו נבחר פאצ'וליה על ידי שארלוט בובקאטס בדראפט ההרחבה שנערך בעקבות הצטרפותה כקבוצה חדשה בליגה. מיד לאחר שנבחר הועבר פאצ'וליה בטרייד למילווקי באקס לקראת עונת 2004/2005. בשורות הבאקס צבר פאצ'וליה ממוצעים של 6.2 נקודות ו-5.1 ריבאונדים למשחק, כשחקן ספסל.

פאצ'וליה חתם על חוזה עם אטלנטה הוקס לפני תחילת עונת . באותה עונה עבר פאצ'וליה לשמש כסנטר הפותח של הקבוצה, ועד סיום העונה צבר ממוצעים של 11.7 נקודות ו-7.9 ריבאונדים למשחק.

ביולי 2011, בעקבות שביתת השחקנים ב-NBA, חתם פאצ'וליה בקבוצה הטורקית גלאטסראיי. לאחר מכן שיחק במשך שנתיים במדי מילווקי באקס. בשנת 2015 חתם בדאלאס מאבריקס, במדיה שיחק בעונת .

בשנת 2016 חתם בגולדן סטייט ווריורס, זכה עמה באליפות ה-NBA בעונת 2016/2017 והיה לגאורגי הראשון שזוכה באליפות ה-NBA. באוגוסט 2017 זכה לאות כבוד מנשיא מדינתו גיורגי מרגוולשווילי. בעונת  זכה עם הווריורס באליפות נוספת.

לקראת עונת  חתם על חוזה לעונה אחת בדטרויט פיסטונס.

באוגוסט 2019 מונה ל"יועץ לענייני כדורסל" עבור הווריורס, ובכך למעשה פרש ממשחק.

## סטטיסטיקות הקריירה ב-NBA
### בעונה הסדירה

### בפלייאוף

## קישורים חיצוניים

* 

## הערות שוליים

קטגוריה:כדורסלנים גאורגים
קטגוריה:מגרלים
קטגוריה:כדורסלני אולקרספור
קטגוריה:כדורסלני אורלנדו מג'יק
קטגוריה:כדורסלני מילווקי באקס
קטגוריה:כדורסלני אטלנטה הוקס
קטגוריה:כדורסלני גלאטסראיי
קטגוריה:כדורסלני דאלאס מאבריקס
קטגוריה:כדורסלני גולדן סטייט ווריורס
קטגוריה:כדורסלני דטרויט פיסטונס
קטגוריה:טביליסי: אישים
קטגוריה:בחירות דראפט של אורלנדו מג'יק
קטגוריה:ילידי 1984
קרקוביה קרקוב

**קרקוביה** קרקוב (פולנית: **Cracovia**) הוא מועדון כדורגל פולני שהוקם בעיר קרקוב. זהו מועדון הכדורגל הוותיק ביותר בפולין. בעונת  המועדון הגיע לשלב שמינית גמר הגביע הפולני. בעונת  המועדון משחק בליגת העל הפולנית לאחר שעלה מהליגה השנייה בסוף עונת 2012/2013.

היריבה הגדולה ביותר של קרקוביה הוא ויסלה קרקוב, והדרבי ביניהם מכונה "מלחמת קודש". דרבי זה נחשב לדרבי האלים ביותר בפולין.

## שחקנים מפורסמים

## מאמנים מפורסמים
* מיכאל מטיאס (1959-61), (1968-69), (1972-73)
* וויצ'ך סטאוואווי (2002-06)
* סטפן ביאלאס (2006)
* אלבין מיקולסקי (2006)
* סטפן מייבסקי (2006-08)

## תארים
* ליגת העל הפולנית **(5):**
:1921, 1930, 1932, 1937, 1948
* הגביע הפולני **(1):**
:2020
* אליפות גליציה **(1):**
:1913

## גלריה

קובץ:Stade Józef Piłsudski.jpg|אצטדיון הקבוצה
קובץ:Cracovia Stadium 06.2011.jpg|אצטדיון הקבוצה
קובץ:Cracovia fans.jpg|אוהדי הקבוצה


## קישורים חיצוניים

* 

* KS Cracovia online encyclopedia 

## הערות שוליים

*
קטגוריה:קבוצות כדורגל פולניות
קטגוריה:קבוצות כדורגל שהוקמו ב-1906
קטגוריה:קרקוב: מועדוני כדורגל
שותא ארבלדזה

**שוֹתָא אַרבֶלַדְזֶה** (בגאורגית: **შოთა არველაძე**; נולד ב-22 בפברואר 1973 בטביליסי שבגאורגיה) הוא כדורגלן עבר גאורגי ששיחק בעמדת החלוץ, וכיום הוא מאמן את קבוצת קסימפאשה.

אחיו התאום, ארצ'יל ארבלדזה, היה אף הוא כדורגלן בינלאומי. לשותא אח נוסף, רבאז ארבלדזה, שגם הוא כדורגלן.

## קריירה
ארבלדזה שיחק בדינמו טביליסי במולדתו, ולאחר מכן שיחק בטרבזונספור הטורקית ובאייאקס אמסטרדם מהולנד. בכל אחת משלוש הקבוצות הללו הוא סיים לפחות עונה אחת כמלך השערים של הקבוצה. ארבלדזה כבש את השער ה-3,000 בליגת העל הטורקית, תוך כדי שהיה גם הכובש המוביל במדי קבוצתו טרבזונספור, בעונת 1995/1996, כמו כן, באותה העונה הוא היה גם מלך השערים בליגה, דבר שהפך אותו ללא-טורקי השני בסך הכל שהוביל את טבלת מלך השערים של הליגה, אחרי טאריק הוסיץ' שעשה זאת בעונת 1983/1984.

בשנת 2001 חתם בגלאזגו ריינג'רס בעסקה של 2 מיליון פאונד, ולאחר ארבע שנים בסקוטלנד, בהן כבש 44 שערי ליגה במדי הקבוצה, חתם בא.ז. אלקמאר ההולנדית בשנת 2005. באלקמאר שיחק במשך שתי עונות, בהן כבש 36 שערי ליגה, וקבוצתו האחרונה בקריירה הייתה לבאנטה הספרדית.

ארבלדזה הוא מלך השערים של נבחרת גאורגיה בכל הזמנים, עם 26 שערים ב-61 הופעות במדי הנבחרת; הוא ניצב במקום החמישי בטבלת המבקיעים במשחקי גביע אופ"א/הליגה האירופית (עם 27 שערים, אחרי הנריק לארסון, רדאמל פלקאו, קלאס יאן הונטלאר ודיטר מילר).

ב-22 במאי 2008 הודיע ארבלדזה על פרישה ממשחק מקצועני ועל הצטרפותו לסגל האימון של אלקמאר ההולנדית בה שיחק בעבר. בשנת 2012 חזר לטורקיה ותחילה מונה למאמן הראשי בקבוצת קייסריספור. לאחר תקופה קצרה מונה למאמן קסימפשה. ביולי 2015 מונה למאמן טרבזונספור, ובחודש נובמבר באותה השנה התפטר מאימון הקבוצה.

ב-16 ביוני 2016 חתם ארבלזה במכבי תל אביב והעפיל איתה לשלב הבתים של הליגה האירופית. ב-4 בינואר 2017 פוטר מתפקידו.

ביוני 2017 מונה למאמן פחטקור טשקנט מליגת העל האוזבקית.

ב-27 בינואר 2022 מונה למאמן האל סיטי.

## תארים
### קבוצתיים
;דינמו טביליסי
* אליפות גאורגיה (4): 1990/1991, 1991/1992, 1992/1993, 1993/1994
* הגביע הגאורגי (4): 1990/1991, 1991/1992, 1992/1993, 1993/1994

;טרבזונספור
* הגביע הטורקי (1): 1994/1995
* הסופר קאפ הטורקי (1): 1995

;אייאקס אמסטרדם
* אליפות הולנד (1): 1997/1998
* הגביע ההולנדי (2): 1997/1998, 1998/1999

;גלאזגו ריינג'רס
* אליפות סקוטלנד (2): 2002/2003, 2004/2005
* הגביע הסקוטי (1): 2002/2003
* גביע הליגה הסקוטי (2): 2002/2003, 2004/2005

### אישיים
* כדורגלן העונה בגאורגיה (3): 1994, 1998, 2007
* מלך השערים בגביע הטורקי (1): 1994/1995
* מלך השערים בליגת העל הטורקית (1): 1995/1996

## קישורים חיצוניים

## הערות שוליים

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני טרבזונספור
קטגוריה:כדורגלני אייאקס
קטגוריה:כדורגלני גלאזגו ריינג'רס
קטגוריה:כדורגלני א.ז. אלקמאר
קטגוריה:כדורגלני לבאנטה
קטגוריה:כדורגלני נבחרת גאורגיה
קטגוריה:מאמני כדורגל גאורגים
קטגוריה:מאמני כדורגל זרים בישראל
קטגוריה:מאמני מכבי תל אביב
קטגוריה:מאמני טרבזונספור
קטגוריה:מאמני האל סיטי
קטגוריה:ספורטאים זרים בטורקיה
קטגוריה:ספורטאים זרים בסקוטלנד
קטגוריה:ספורטאים זרים באוזבקיסטן
קטגוריה:ספורטאים זרים באנגליה
קטגוריה:גאורגים שנולדו ב-1973
לבאן צכיטישווילי

**לֶבאן צכּיטישווילי** (בגאורגית: **ლევან ცქიტიშვილი**; נולד ב-10 באוקטובר 1976) הוא כדורגלן עבר גאורגי בינלאומי, יליד טביליסי, גאורגיה.

## קריירה
צכיטישווילי החל את הקריירה שלו, כמו מרבית הכדורגלנים הגאורגים המובילים, במדי דינמו טביליסי בשנת 1994, ובשנת 1998 הוא נקנה בידי המועדון הגרמני פרייבורג, שם שיחק עם מספר שחקנים גאורגים נוספים. במהלך תקופתו בפרייבורג, צבר צכיטישווילי שמשחק כקשר, 111 הופעות בבונדסליגה. אחרי שפרייבורג ירדה ליגה בשנת 2005, צכיטישווילי היה על סף חתימה בשורות מטאלורג דונייצק האוקראינית, אבל במקום זאת הוא החליט להישאר בגרמניה, והוא חתם על חוזה בשורות וולפסבורג. ב-31 בינואר 2009, חתם צכיטישווילי בקבוצת הליגה השנייה בגרמניה ווהן וייסבאדן.

צכיטישווילי צבר 55 הופעות בינלאומיות במדי נבחרת גאורגיה, בהן כבש שער אחד.

## תארים

**[[דינמו טביליסי]]
**
*אליפות גאורגיה: 1993, 1994, 1995, 1996, 1997, 1998
*הגביע הגאורגי: 1993, 1994, 1995, 1996, 1997
*הסופר קאפ הגאורגי: 1996, 1997

## קישורים חיצוניים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני פרייבורג
קטגוריה:כדורגלני וולפסבורג
קטגוריה:כדורגלני פאניוניוס
קטגוריה:כדורגלני לוקומוטיב טביליסי
קטגוריה:כדורגלני נבחרת גאורגיה
קטגוריה:גאורגים שנולדו ב-1976
ארצ'יל ארבלדזה

**ארצ'יל ארבלדזה** (בגאורגית: **არჩილ არველაძე**; נולד ב-22 בפברואר 1973 בטביליסי) הוא כדורגלן עבר גאורגי ששיחק בעמדת החלוץ.

ארצ'יל הוא אחיו התאום של כדורגלן העבר והמאמן שותא ארבלדזה. אחיו רבאז ארבלדזה היה כדורגלן גם כן.

במהלך הקריירה שלו שיחק ארצ'יל במספר מועדונים אירופאים שונים. אחרי קריירת נעורים בקבוצה המקומית איבריה טביליסי יחד עם אחיו שותא, החל את הקריירה הבוגרת שלו באלופה הגאורגית, דינמו טביליסי. אחרי קריירה אירופית בטורקיה בטרבזונספור, נאק ברדה ההולנדית, פ.צ. קלן הגרמנית, וקדנציה נוספת בדינמו טביליסי, סיים את הקריירה בלוקומוטיב טביליסי.

לזכותו של ארצ'יל רשומות 32 הופעות בינלאומית במדי נבחרת גאורגיה, בהן כבש שישה שערים.

## קישורים חיצוניים

קטגוריה:כדורגלנים גאורגים
קטגוריה:חלוצי כדורגל גאורגים
קטגוריה:טביליסי: כדורגלנים
קטגוריה:כדורגלני דינמו טביליסי
קטגוריה:כדורגלני טרבזונספור
קטגוריה:כדורגלני נאק ברדה
קטגוריה:כדורגלני פ.צ. קלן
קטגוריה:כדורגלני לוקומוטיב טביליסי
קטגוריה:כדורגלני נבחרת גאורגיה
קטגוריה:ספורטאים זרים בטורקיה
קטגוריה:ספורטאים זרים בגרמניה
קטגוריה:גאורגים שנולדו ב-1973
יפים זלמנוב

**יפים איסקוביץ' זלמנוב** (ברוסית: **Ефим Исаакович Зельманов**; נולד ב-7 בספטמבר 1955) הוא מתמטיקאי יהודי יליד רוסיה. הוא נודע בזכות עבודתו על בעיות קומבינטוריקה באלגברת ז'ורדן ובתורת החבורות. פתרונו לבעיית ברנסייד המצומצמת זיכה אותו במדליית פילדס בשנת 1994.

## קורות חיים
זלמנוב נולד למשפחה יהודית בחברובסק, ברית המועצות. הוא למד לתואר דוקטור באוניברסיטת נובוסיבירסק בהנחייתם של לאוניד בוקוט ואנטולי שירשוב. והמשיך את לימודיו באוניברסיטת לנינגרד ב-1985. עד 1987 החזיק במשרת מרצה בנובוסיבירסק, אז עזב את ברית המועצות.

בשנת 1990 היה לפרופסור באוניברסיטת ויסקונסין–מדיסון, לאחר מכן עבר לאוניברסיטת שיקגו וב-1995 השתקע באוניברסיטת ייל. בשנת 2001 מונה לחבר באקדמיה הלאומית האמריקנית למדעים, ובכך היה למתמטיקאי הצעיר ביותר שחבר בה. משנת 2002 הוא פרופסור באוניברסיטת קליפורניה בסן דייגו.

זלמנוב משמש כעורך במספר כתבי עת מקצועיים, ובין היתר שימש כעורך ב-Annals of Mathematics וב-Journal of the American Mathematical Society - שניים מכתבי העת המתמטיים היוקרתיים ביותר. הוא חבר באגודות המתמטיות של מספר מדינות ברחבי העולם, וזכה לתוארי דוקטור לשם כבוד ממספר אוניברסיטאות (בקנדה, באוקראינה ובספרד). זלמנוב הוזמן להרצות שלוש פעמים בכנס הבינלאומי של המתמטיקאים - האירוע המרכזי והיוקרתי ביותר של העולם המתמטי, המתרחש אחת לארבע שנים.

## עבודתו המתמטית
עבודתו המוקדמת של זלמנוב הייתה באלגברת ז'ורדן בממדים אינסופיים. בפרט, מיין אלגברות ז'ורדן ראשוניות לא מנוונות ומכך גזר תשובה שלילית להשערה של פון נוימן, יורדן וויגנר לגבי קיומן של אלגברות ז'ורדן פשוטות לא מיוחדות מממד אינסופי. בנוסף, הראה כי אלגברת ז'ורדן החופשית מכילה מחלקי אפס (בניגוד למתרחש באלגברות אסוציאטיביות), ובכך התיר בעיה של ג'ייקובסון. הוא הראה כי אלגברת ז'ורדן פרימיטיבית למחצה מקיימת את הזהויות של אלגברות ז'ורדן מיוחדות, אם ורק אם היא מקיימת את זהות גלני.

ב-1987 פתר זלמנוב את אחת הבעיות הפתוחות הגדולות בתורה של אלגברות לי באותה תקופה, והוכיח כי אלגברת לי המקיימת את זהות אנגל היא נילפוטנטית מקומית (במקרה הסוף-ממדי זוהי תוצאה קלאסית וקלה). זלמנוב הוסיף והראה כי אלגברת לי הנפרשת על ידי איברים נילפוטנטיים ומקיימת זהות פולינומית היא נילפוטנטית מקומית. זוהי תוצאה מכרעת בפתרון בעיית ברנסייד המצומצמת, והיא נשענת על עבודותיו באלגברות ז'ורדן.

ואמנם, בהמשך לעבודה זו הצליח זלמנוב לקשר בין תוצאות קומבינטוריות מרחיקות לכת בתורת הזהויות של אלגברה לא-אסוציאטיבית (ובפרט באלגברות לי) לבעיית ברנסייד המצומצמת (ב-1989) וגזר מקשר זה תשובה חיובית עבורה (פתרון שזיכה אותו במדליית פילדס).
זלמנוב הוסיף והכליל תוצאה זו בכך שהראה כי חבורה נוצרת סופית, p-שאריתית שההשלמה הפרו-p שלה מקיימת זהות פרו-p, מוכרחה להיות סופית, וכן שחבורה קומפקטית ומפותלת היא בהכרח סופית.

## קישורים חיצוניים

* 

קטגוריה:מתמטיקאים יהודים רוסים
קטגוריה:מתמטיקאים יהודים אמריקאים
קטגוריה:אלגבראיסטים יהודים
קטגוריה:סגל אוניברסיטת ייל
קטגוריה:סגל אוניברסיטת ויסקונסין–מדיסון
קטגוריה:זוכי מדליית פילדס יהודים
קטגוריה:רוסים חברי האקדמיה הלאומית למדעים של ארצות הברית
קטגוריה:סגל אוניברסיטת קליפורניה בסן דייגו
קטגוריה:יהודים שהיגרו מברית המועצות לארצות הברית
קטגוריה:רוסים שנולדו ב-1955
אבא עשיר אבא עני

**אַבָּא עָשִׁיר אַבָּא עָנִי** (באנגלית: **Rich Dad Poor Dad**) הוא ספר מסוגת "השיפור העצמי" מאת איש העסקים והסופר רוברט קיוסאקי, יפני-אמריקאי  אשר גר בצעירותו בהוואי, ושרון לכטר, רו"ח ואשת עסקים. הספר ראה לאור לראשונה ב-1 באפריל 2000, ובישראל הוא התפרסם בהוצאת מטר. ב־2022 יצא לאור במהדורה מחודשת עם תובנות חדשות בהתייחס להתפתחויות במהלך שני העשורים מאז פרסומו הראשון.

איש מעולם לא הוכיח שהאבא העשיר, האיש שלכאורה נתן לקיוסאקי את כל העצות בספר לגבי חיי העשירים - אמיתי. כמו כן מעולם לא תועדו רזרבות עושר גדולות שהיו לקיוסאקי לפני פרסום הספר ב-1997.

## התוכן
לקיוסאקי היו שני אבות: האחד עני והשני עשיר. לאביו הביולוגי הוא קרא עני, לא משום שחסר לו כסף, אלא משום שהיה שכיר ושאף להתקדם. האב העשיר היה אביו של חברו הטוב, מייק. קיוסאקי כינה את אביו של מייק "אבא עשיר", מכיוון שהאיש רצה לחיות בעושר כבעלים של חברה ולא כעובד שכיר. קיוסאקי מתאר בספרו, "אבא עשיר אבא עני", את ילדותו בחיק משפחתו הביולוגית ואת ילדותו בחיק משפחתו של חברו מייק ואביו ה"עשיר". 

קיוסאקי מביע אכזבה ממערכת החינוך וטוען שהיא אינה מכינה את הילדים לעולם האמיתי, העולם הפיננסי, כיוון שאיננה מלמדת השכלה פיננסית. הוא פונה אל הילדים, שהם למעשה המבוגרים של העתיד, ומלמד אותם ואת הוריהם את סודות העושר בשפה פשוטה וברורה. הוא מספק להם דרך מחשבה ייחודית, שלפיה יוכלו לחיות חיים מאושרים וללא דאגות כלכליות. קיוסאקי טוען כי בוגרי מערכת החינוך מבלים את כל חייהם במרוץ עכברים, ובספרו הוא מלמד כיצד לצאת ממנו לדרך חיים טובה יותר.

### חלוקת האנשים לרביעים
קיוסאקי מתאר בספרו כיצד מחולקים אנשי העולם לרביעים:

* רביע E - מתאר שכירים.
* רביע S - מתאר עצמאיים בעלי עסק קטן (עד 500 אנשים).
* רביע B - מתאר אנשי עסקים.
* רביע I - מתאר משקיעים.

ההבדל בין רביעים S ו-B הוא שאנשי רביע S הם בעלי עסק קטן, כגון רופא פרטי ובעל מסעדה שכונתית, שבהם בעל העסק הוא האדם החכם ביותר בתחום הנתון מבין אנשי צוותו, ואילו אנשי רביע B הם בעלי עסק גדול, אשר יש לו סניפים, והם שוכרים אנשים חכמים מהם על מנת לנהל את העסק. קיוסאקי טוען כי כ-80 אחוז מאוכלוסיית העולם משתייכים לרביעים E או S, והיתר – לרביעים B או I. הוא טוען כי בשני הרביעים הראשונים האדם עובד בשביל הכסף, כלומר, מרוויח כסף בהתאם למספר שעות העבודה אותן הוא משקיע, ולכן סכום זה מוגבל, וכמעט בלתי אפשרי להתעשר בדרך זו. לעומת זאת, טוען קיוסאקי בספרו, כי ברביעים B ו-I, הכסף עובד בשביל האדם, ובדרך זו ניתן למנף את ההכנסות וליצור הכנסה פסיבית בלתי מוגבלת.

## הצלחה בפרסום
הספר פורסם תחילה בהוצאה עצמית בשנת 1997 לפני שנרכש בהוצאה מסחרית והפך לרב-מכר של הניו יורק טיימס. מאז נמכרו למעלה מ-32 מיליון עותקים.  

בספר האודיו שלו, *Choose to be Rich*, קיוסאקי ציין שכל הוצאות הספרים דחו אותו בתחילה, ושרשת Barnes & Noble סירבה למכור את הספר בהתחלה. הוא התמקד בהופעות בתוכניות אירוח ובתחנות רדיו, כאשר ההופעה בהמופע של אופרה וינפרי הייתה זו שהשפיעה ביותר על מכירות הספר.  

באפריל 2017 יצאה לאור מהדורת 20 שנה לספר, ובמבוא למהדורה זו טען קיוסאקי כי נמכרו כ-40 מיליון עותקים ברחבי העולם.

## ראו גם
* השקעות לעצלנים

## קישורים חיצוניים

*האתר הישראלי הרשמי של רוברט קיוסאקי - אבא עשיר אבא עני
*סיכום הספר של רוברט קיוסאקי - אבא עשיר אבא עני
* 
* 
* אבא עשיר, אבא עני : מהדורה מעודכנת ומורחבת. מטר, 2022. לקריאה ב"פסיק, הספרייה הדיגיטלית" (זמין לסטודנטים וחוקרים).

## הערות שוליים

קטגוריה:ספרי עזרה עצמית
קטגוריה:ספרי 2000
פרושוטו

**פרושוטו** (באיטלקית: **Prosciutto**) הוא שוק וירך חזיר מומלחות ומיובשות (פרושוטו קרודו) או מבושלות (פרושוטו קוטו) בנוסח צפון איטליה. העיר פארמה נחשבת למולדת הפרושוטו.

## הכנה

מקור המילה "פרושוטו" מלטינית: perexsuctum משמעו "שיובש לחלוטין", "שנמצץ לשדו לגמרי". 
"פרושוטו קרודו" מיוצר מירך ושוק חזיר שלמים שלא בושלו אלא נמרחו במלח ותבלינים, ולאחר מכן נתלים להתיישנות, ואילו "פרושוטו קוטו" מיוצר מאותם נתחי בשר מומלחים ומבושלים.
תהליך הכנת הפרושוטו אורך ממספר חודשים ועד שנים, כתלות במספר גורמים כגון במסורת ההכנה העוברת מדור לדור, תנאי האקלים האופייניים לאזור, גודל הנתח וכדומה.

מבנתחי בשר שנשארו מהכנת פרושוטו מכינים סטרולגינו.

## אופן אכילה
פרושוטו קרודו פרוס לפרוסות דקיקות מוגש לעיתים קרובות במטבח האיטלקי כמנת אנטיפסטי, כרוך סביב מקלות גריסיני או (בעיקר בקיץ) עם פרוסות תאנים או מלון. אוכלים פרושוטו גם כתוספת לירקות מבושלים כאספרגוס ואפונה, כמרכיב ברוטבי פסטה וכמילוי למאכלי בשר עגל.

כריכים עם פרושוטו הם בדרך כלל וריאציה של סלט קפרזה, עם בזיליקום, עגבנייה ומוצרלה.

## קישורים חיצוניים

קטגוריה:המטבח האיטלקי
קטגוריה:מאכלי בשר חזיר
קטגוריה:בשר מיובש
קטגוריה:סאלומי
לורדים רוחניים

**הלורדים הרוחניים** או **הלורדים של הכנסייה** (באנגלית: **Lords Spiritual**) הם 26 אנשי דת של הכנסייה האנגליקנית המכהנים כחברי בית הלורדים - הבית העליון של הפרלמנט הבריטי. כנסיית סקוטלנד אינה מיוצגת בבית הלורדים כמו גם כנסיית ויילס והכנסייה האנגליקנית של צפון אירלנד שאינן כנסיות רשמיות של אזורים אלה.

## תארים
כנסיית אנגליה כוללת 44 דיוקסיות (מחוזות כנסייתיים) שבראשם עומדים בישופים. בראשות דיוקסיות קנטרברי ויורק עומדים ארכיבישופים. שתי דיוקסיות - דיוקסיית סודור ומאן (האי מאן) ודיוקסיית גיברלטר מצויים מחוץ לשטחה של הממלכה המאוחדת.

הארכיבישוף מקנטרברי, הארכיבישוף מיורק, הבישוף של לונדון, הבישוף של דרהאם והבישוף של וינצ'סטר מכהנים תמיד כלורדים בבית הלורדים. הבישופים של סודור ומאן ושל גיברלטר אינם רשאים לכהן בבית הלורדים, כיוון ששטחים אלה אינם חלק מהממלכה המאוחדת. מבין יתר 37 הבישופים, 21 הבישופים בעלי הוותק הרב ביותר במשרה מכהנים כלורדים בבית הלורדים. הוותק הוא ותק מצטבר, והמעבר של בישוף מכהונה בדיוקסיה אחת לכהונה בדיוקסיה אחרת אינו פוגע בוותק של אותו בישוף.

באופן תאורטי נבחרים הארכיבישופים והבישופים על ידי מוסדות הכנסייה אולם בפועל הבחירה נעשית על ידי ראש ממשלת בריטניה, אשר ממליץ למלך על מועמד מועדף וזה מורה למוסדות הכנסייה לבחור במועמד.

## מעמד
עוד טרם הסדרת מעמד האצולה באנגליה במאה ה-14, הייתה מחלוקת בשאלה האם הבישופים הם אריסטוקרטים או לא ואם הם זכאים להנות  מהפריבילגיות שלה. בתקופת מלכותו של המלך ריצ'רד השני טוען הארכיבישוף מקנטרבורי כי הלורדים הרוחניים הם אכן אצילים, ורשאים לדרוש ראיון אישי עם השליט וכולי. ב-1621 נקבע שהבישופים הם חברי הבית בלבד ואינם אצילים, וסדר התקנות של בית הלורדים מכיל עדיין הוראה זו. 

קודם לרפורמות של המלך הנרי השמיני היו הלורדים הרוחניים נתונים רק למרות האפיפיור. לאחר הרפורמציה והפילוג מרומא בימי הנרי השמיני, הם הוכפפו לסמכות בתי המשפט החילוניים. אחת התקריות הבולטות בהן נדונה הסוגיה אירעה בשנת 1688, במשפט שבעת הבישופים שסירבו להקריא את הצהרת ג'יימס השני על ביטול חוקי העונשין נגד לא-אנגליקנים, וטענו כי איננו מוסמך לחייב אותם לעשות כן. הסרבנים נשפטו בפני חבר מושבעים רגיל בעוולה של הוצאת לשון הרע. הבישופים טענו כי יש להם זכות לעתור אל המלך, כבני אצולה, ואילו התביעה טענה כי אין להם זכות זו. בפועל עתירתם לא נדונה כלל בפני המלך, מאחר שבית המשפט זיכה אותם.

## מספר הלורדים הרוחניים
בראשית פעולתו של הפרלמנט הבריטי עלה מספר הלורדים הרוחניים על הלורדים הארציים. בבית הלורדים היו חברים גם אנשי דת מדרגה נמוכה יותר ובהם כל ראשי המנזרים באנגליה. בין השנים 1536–1540, בשל פירוק המנזרים באנגליה על ידי הנרי השמיני, בוטלו המנזרים ובהתאם גם בוטל תפקידם של ראשי המנזרים, והלורדים הרוחניים הפכו למיעוט בבית הלורדים.

במשך שלוש מאות השנים שחלפו מאז ביטול המנזרים לא נוצרו מחוזות כנסייתיים נוספים ולכן לא נדונה שאלת מספר הלורדים הרוחניים. עם היווצרות בישופות ריפון בשנת 1836 אוחדו בישופות בריסטול ובישופות גלוסטר ועל כן לא התעוררה בעיה. עם הקמת בישופות מנצ'סטר בשנת 1844 עלה מספר הלורדים הרוחניים מ-21 ל-22 ונקבע כי מספר הלורדים הרוחניים בבית הלורדים לא יעלה בכל מקרה על 26 לורדים. עם הפרדתה של כנסיית ויילס ב-1914 פחת מספר הבישופים היכולים להתמודד על 26 המושבים בבית הלורדים, בארבעה.

26 הלורדים הרוחניים מהווים כיום 4% מחברי בית הלורדים.

## ראו גם
* חוק הלורדים הרוחניים (נשים) (2015)

קטגוריה:בית הלורדים
קטגוריה:הכנסייה האנגליקנית
ג'ייק צאקאלידיס

**יאקובוס "ג'ייק" צאקאלידיס** (ביוונית: **Ιάκωβος Τσακαλίδης**, בגאורגית: **იაკოვოს წაკალიდას**; נולד ב-10 ביוני 1979) הוא כדורסלן ממוצא יווני-פונטי - גאורגי, יליד רוסתווי, גאורגיה. 

גובהו של צאקאלידיס 2.18 מטר והוא שוקל 132 קילוגרמים. צאקאלידיס החל לשחק ב-1996 בקבוצת א.א.ק אתונה. נבחר על ידי פיניקס סאנס בסיבוב הראשון (במקום ה-25 הכללי) בדראפט ה-NBA של שנת 2000, ובקיץ של שנה זו עבר לשחק בקבוצה. ב-30 בספטמבר 2003, הועבר צאקאלידיס מקבוצתו הקודמת, הממפיס גריזליס, אל שורות היוסטון רוקטס, ששלחה תמורתו את הפורוורד סקוט פדג'ט. הוא מחזיק באזרחות כפולה, גאורגית (מולדתו) ו-יוונית, היכן שגדל. בקריירת ה-NBA שלו הוא צבר ממוצעים של 4.8 נקודות למשחק ו-3.9 ריבאונדים למשחק, כאשר בעונה החולפת קלע 2.3 נקודות ואסף 3.1 ריבאונדים בלבד בשורות הרוקטס. 

בקיץ 2007 החליט לחזור לשחק ביוון וחתם בשורות אולימפיאקוס, בה שיחק במשך עונה אחת בסיומה שוחרר מחוזהו.

## קישורים חיצוניים

* הפרופיל הרשמי באתר NBA.COM, באנגלית
* 

קטגוריה:כדורסלנים גאורגים
קטגוריה:כדורסלנים יוונים
קטגוריה:כדורסלני נבחרת יוון
קטגוריה:כדורסלני אולימפיאקוס
קטגוריה:כדורסלני ממפיס גריזליס
קטגוריה:כדורסלני פיניקס סאנס
קטגוריה:כדורסלני יוסטון רוקטס
קטגוריה:כדורסלני א.א.ק. אתונה
קטגוריה:בחירות דראפט של פיניקס סאנס
קטגוריה:יוונים מגאורגיה
קטגוריה:גאורגים שנולדו ב-1979
קטגוריה:יוונים שנולדו ב-1979
קורה (יפן)

**קוּרֵה** (ביפנית: **呉市**) היא עיר הנמצאת במחוז הירושימה, יפן.

העיר הוקמה ב-1 באוקטובר 1902. עד לסוף מלחמת העולם השנייה העיר הייתה מרכז צבאי ושימשה כמעגן לאוניות המערכה הגדולות ביותר בעולם, אוניות המערכה מסדרת יאמטו.

## ערים תאומות

* 

## קישורים חיצוניים

* 

* 

קטגוריה:יפן: ערים
קטגוריה:יפן: ערי חוף
קטגוריה:צ'וגוקו: ערים
קטגוריה:מחוז הירושימה: ערים
קטגוריה:יישובים שהוקמו ב-1902
ואט ארון

שמאל|ממוזער|250px|מקדש ואט ארון
שמאל|ממוזער|250px|הפראנג המרכזי של ואט ארון
**ואט ארוּן** (בתאית: **วัดอรุณ**; בתרגום לעברית: "מקדש השחר") הוא מקדש בודהיסטי (ואט) בבנגקוק, תאילנד. המקדש נמצא במחוז בנגקוק יאי, על הגדה המערבית של הנהר צ'או פראיה. שמו המלא של המקדש הוא "ואט ארונראטצ'אווררם ראטצ'וורמאהוויהארה" (באלפבית לטיני: Wat Arunratchawararam Ratchaworamahavihara, תאית:วัดอรุณราชวรารามราชวรมหาวิหาร).

## ארכיטקטורה
הסמן הבולט של "ואט ארון" הוא הפראנג המרכזי (מגדל בסגנון קמבודי). מדרגות תלולות מובילות לשתי מרפסות. מקורות שונים מדווחים על גובה המגדל בין 66.8 מטרים ל-86 מטרים. פינות המקדש מוקפות בארבעה פראנגים לוויינים קטנים יותר. הפראנגים מקושטים בצדפים ופיסות חרסינה שבהם נעשה שימוש קודם כ לספינות שהגיעו לבנגקוק מסין. סביב בסיסם של הפראנגים יש דמויות שונות של חיילים סינים וחיות קדומים. על המרפסת השנייה יש ארבעה פסלים של האל ההינדי אינדרה רוכב על אראוון (פיל מיתי במיתולוגיה של תאילנד).

על שפת הנהר יש שישה ביתנים (בתאית סאלה) בסגנון סיני. הביתנים עשויים מגרניט ירוק.

בסמוך לפראנגים מצוי אולם ההסמכה ובו דמותו של בודהה ניראמיטר שעל פי המסורת תוכננה על ידי המלך ראמה השני. מעל חזית הכניסה הקדמית לאולם ההסמכה יש גג ומעליו צריח מחודד המקושט בקרמיקה צבעונית ועבודות גבס מצופות בחרסינה צבעונית. בחזית יש פסלים של שני שדים - דמויות השומרים.

## היסטוריה של המקדש
המקדש נבנה בימי הבירה העתיקה של ממלכת איוטהאיה ונקרא במקור **ואט מאקוק** (מקדש הזיתים). בתקופה שבה ת'ונבורי הייתה בירת תאילנד, המלך טאסקין שינה את שמו ל**ואט צ'נג**.
למשך תקופה קצרה שכן במקדש בודהה מאזמרגד, אך בשנת 1784 הועבר הפסל לואט פרה קוו.

במאה ה-19 שינה המלך ראמה השני את שם המקדש ל**ואט ארונראטצ'את'רם**. הוא שיקם את המקדש והגדיל את הפראנג המרכזי, ואת העבודה סיים המלך ראמה השלישי. ראמה הרביעי נתן למקדש את שמו הנוכחי **ואט ארונרראטצ'אווררם**.

## מיתולוגיה
הפראנג המרכזי מסמל את ההר המיתולוגי "הר מארו" מהקוסמולוגיה ההודית. הפראנגים הלוויינים מוקדשים לאל הרוח "פרה פאי". השדים בשביל הכניסה הם מהראמאיינה. הדמות הלבנה מכונה "סאהאססאטג'ה" והירוקה ידועה כ"טאסאקאנת".

## קישורים חיצוניים

* 
* ואט ארונראטצ'אווררם ראטצ'וורמאהוויהארה

קטגוריה:ערכים שבהם תבנית בריטניקה אינה מתאימה
קטגוריה:תאילנד: תרבות
קטגוריה:בנגקוק: מקדשים בודהיסטיים
לבאן קוביאשווילי

**לֶבַאן קוֹבִּיאשׁווִילִי** (בגאורגית: **ლევან კობიაშვილი**; נולד ב-10 ביולי 1977) הוא כדורגלן עבר גאורגי, ששיחק בעמדת הקשר.

## קריירה
קוביאשווילי נולד בטביליסי, בירת גאורגיה והחל את הקריירה בקבוצה המקומית הקטנה אוואסה טביליסי, ממנה הוא עבר למועדון קטן נוסף, מטאלורג רוסתווי, לפני שערך את הופעת הבכורה שלו בליגת העל הגאורגית במדי דינמו טביליסי. בשנת 1998, אחרי שנה בקבוצה הרוסית אלניה ולדיקווקז, עבר קוביאשווילי למועדון הכדורגל הגרמני פרייבורג שבאותה התקופה קלט מספר רב של כדורגלנים גאורגים. בפרייבורג שיחק קוביאשווילי עד שנת 2003, השנה בה עבר לשחק במועדון הצמרת שאלקה 04. לאחר שש שנים עבר קוביאשווילי לשורות הרטה ברלין וחתם עמה על חוזה עד יוני 2010. לאחר ירידת הרטה ברלין לבונדסליגה השנייה האריך קוביאשווילי את חוזהו בקבוצה עד ליוני 2013.

נכון לספטמבר 2010 רשומים לזכותו של קוביאשווילי 305 משחקי בונדסליגה, בהם כבש 29 שערים. בבונדסליגה השנייה זקופות לזכותו 43 הופעות בהן הבקיע 11 שערים. קוביאשווילי היה שחקן חשוב בסגל נבחרת גאורגיה, במדיה צבר 100 הופעות בינלאומיות וכבש 12 שערים.

### לאחר הפרישה
משמש כנשיא התאחדות הכדורגל הגאורגית מאז אוקטובר 2015. ב־2016 נבחר לפרלמנט.

## תארים
;דינמו טביליסי
*אליפות גאורגיה: 1995, 1996, 1997, 1998
*הגביע הגאורגי: 1996, 1997, 1998
*הסופר קאפ הגאורגי: 1996, 1997

;שאלקה 04
*גביע האינטרטוטו: 2003, 2004
*גביע הליגה הגרמנית: 2005

## חיים אישיים
קוביאשווילי נשוי ואב לבן.

## קישורים חיצוניים

## הערות שוליים

קטגוריה:כדורגלנים גאורגים
קטגוריה:קשרי כדורגל גאורגים
קטגוריה:טביליסי: כדורגלנים
קטגוריה:כדורגלני רוסתווי
קטגוריה:כדורגלני דינמו טביליסי
קטגוריה:כדורגלני אלניה ולדיקווקז
קטגוריה:כדורגלני פרייבורג
קטגוריה:כדורגלני שאלקה 04
קטגוריה:כדורגלני הרטה ברלין
קטגוריה:כדורגלני נבחרת גאורגיה
קטגוריה:גאורגים שנולדו ב-1977
סימן לז'נדר

**סימן לז'נדר** (על שם המתמטיקאי הצרפתי אדריאן-מארי לז'נדר) הוא מושג בתורת המספרים. מופיע בהקשר של פירוק לגורמים ושארית ריבועית.

סימן יעקובי וסימן קרונקר הם הרחבות של סימן לז'נדר.

## הגדרה
יהי p מספר ראשוני אי־זוגי ויהי a מספר שלם. סימן לז'נדר מוגדר על ידי:

הגדרתו המקורית של לז'נדר הייתה באמצעות הנוסחה המפורשת:
:\left(\frac{a}{p}\right)\equiv a^{(p-1)/2}\!\!\!\pmod{p}\quad:\left(\frac{a}{p}\right)\in\{-1,0,1\}

## תכונות סימן לז'נדר
יהיו p,q ראשוניים אי־זוגיים ו־a,b שלמים, אזי:
#\left(\frac{ab}{p}\right)=\left(\frac{a}{p}\right)\!\left(\frac{b}{p}\right)
#\left(\frac{1}{p}\right)=1
#\left(\frac{-1}{p}\right)=(-1)^{\frac{p-1}{2}}=\begin{cases}1&:p\equiv1\pmod{4}\\-1&:p\equiv3\pmod{4}\end{cases}
#\left(\frac{2}{p}\right)=(-1)^{\frac{p^2-1}{8}}=\begin{cases}1&:p\equiv\pm1\pmod{8}\\-1&:p\equiv\pm3\pmod{8}\end{cases}
#\left(\frac{3}{p}\right)=\begin{cases}1&:p\equiv\pm1\pmod{12}\\-1&:p\equiv\pm5\pmod{12}\end{cases}
#\left(\frac{5}{p}\right)=\begin{cases}1&:p\equiv\pm1\pmod{5}\\-1&:p\equiv\pm2\pmod{5}\end{cases}
#\left(\frac{p}{q}\right)\!\left(\frac{q}{p}\right)=(-1)^{\frac{p-1}{2}\frac{q-1}{2}} (משפט ההדדיות הריבועית)

## ראו גם
*שארית ריבועית
*סימן יעקובי
*משפט ההדדיות הריבועית
*פולינום פקטה

## קישורים חיצוניים
*

קטגוריה:שאריות ריבועיות
התזמורת הסימפונית הלאומית של דנמרק

**התזמורת הסימפונית הלאומית של דנמרק** (בדנית: **DR Radiosymfoniorkestret**) היא התזמורת הסימפונית הראשית של תאגיד השידור הדני והיא התזמורת הסימפונית הגדולה והנודעת ביותר של דנמרק.

נוסדה בשנת 1925 ומכך נובע שהיא בין תזמורות הרדיו הוותיקות ביותר בעולם. שני מוזיקאים ידועי שם, המנצחים פריץ בוש וניקולאי מאלקו, הניחו את היסודות למסורת המוזיקלית של התזמורת.

## היסטוריה
ראשיתה של התזמורת בזמר אמיל הולם, שהביע את רצונו לייסד תזמורת סימפונית מלאה בדנמרק. יחד עם עמיתיו המוזיקאים אוטו פסל, רודולף דיטץ מאן ופולמר ינסן, ייסד את התזמורת בשנת 1925. עם 11 נגנים בהרכב והמנצח לאוני גרנדל בעמדת הנהגה, אף כי ללא תואר רשמי. תוך שנה צמחה התזמורת ל-30 נגנים. הקונצרט הפומבי הראשון שלה התקיים בשנת 1927, ובשנת 1928 החלה התזמורת להופיע בקונצרטים שבועיים. בשנת 1930 גייס הולם את ניקולאי מאלקו לתפקיד ראשי דומה לזה של גרנדל כמנצח התזמורת, אם כי גם הפעם ללא תואר רשמי. הקונצרטים הראשונים התקיימו בבניין אקסלבורג. בשנת 1931 החלה התזמורת להופיע בקונצרטים באולם "סטארקאסן" של התיאטרון הדני המלכותי. פריץ בוש, שיצא לגלות מגרמניה הנאצית בשנות ה-30', הרבה לעבוד עם התזמורת במקביל למאלקו, אם כי גם במקרה זה, ללא תואר רשמי. עד שנת 1948 הרחיבה התזמורת את שורותיה ל-92 נגנים.

המנצח הראשון שנשא בתואר הרשמי מנצח ראשי היה הרברט בלומסטדט, מ-1967 עד 1977. הקלטותיו עם התזמורת כללו יצירות סימפוניות של קרל נילסן.

בלומסטדט נושא כיום בתואר "מנצח כבוד" (*æresdirigent*) של התזמורת הסימפונית של דנמרק. המנצח הראשי השני, אחרי הפסקה של 9 שנים, היה למברטו גארדלי, בשנים 1986–1988. תומאס דאוסגור, שהיה המנצח הראשי האורח של תזמורת דנמרק מ-2001 עד 2004, היה למנצח ראשי בשנת 2004, המנצח הדני הראשון שהחזיק בתואר זה. באוקטובר 2009, בחר דאוסגור לסיים את תפקידו כמנצח ראשי בתזמורת בסיום עונת 2010–2011 ולקבל את התואר "מנצח כבוד". מנצחים ראשיים אורחים בעבר, מלבד דאוסגור, היו יורי טמירקאנוב, מיכאל שונוונדט ודמיטרי קיטאיינקו.

בשנת 2010 הודיעה על סרן נילס אייכברג כמלחין הבית הראשון שלה.

בפברואר 2011, הודיעה התזמורת על מינוי רפאל פריבק דה בורגוס למנצח הראשי הבא שלה, החל בעונת 2012–2013, בחוזה התחלתי לשלוש שנים עד 2015. ב-4 ביוני 2014 התפטר פריבק דה בורגוס מתפקיד המנצח הראשי של התזמורת, ללא תקופת ביניים, במקביל לפרישתו מניצוח עקב בעיות בריאות. שבוע לאחר פרישתו הלך לעולמו. באוגוסט 2014 הודיעה התזמורת על מינויו של פאביו לואיזי למנצחה הראשי הבא, החל ב-2017, בחוזה התחלתי עד 2020.

## הקלטות
התזמורת הוציאה הקלטות מסחריות בחברות כגון דה קאפו וצ'אנדוס, שכללו מוזיקה מאת מלחינים דניים כמו אוגוסט אנה ("מוכרת הגפרורים הקטנה") נילס גאדה (סימפוניות מס' 3 ו-6) ועוד.

## מנצחים ראשיים
* פאביו לואיזי (2017 - ממשיך)
* רפאל פריבק דה בורגוס (2012 - 2014)
* תומאס דאוסגור (2004 - 2012)
* גרד אלברכט (2000 - 2004)
* אולף שירמר (1995 - 1998)
* לייף זגרסטאם (1988 - 1995)
* למברטו גארדלי (1986 - 1988)
* אין מנצח ראשי (1977 - 1986)
* הרברט בלומסטדט (1967 - 1977)
* מוגנס ולדייק (בערך 1964 - 1967)
* פריץ בוש (1937 - 1951)
* ניקולאי מאלקו (1930 - 1937)
* לאוני גרנדל (1925 - 1927)

## קישורים חיצוניים

* 

## הערות שוליים

דנמרק
דנמרק, סימפונית
קטגוריה:דנמרק: תרבות
דנמרק